19/08/2010 | Administración LocalMunicipal
Mañón
Aprobación definitiva do Regulamento do servizo de axuda no fogar

O Pleno da Corporación, en sesión celebrada o día 9 de xuño de 2010, acordou aprobar inicialmente o Regulamento do servizo de axuda no fogar. No BOP nº 114 do 18 de xuño de 2010, publicouse o devandito anuncio, sen que no prazo de trinta días hábiles se presentaran reclamacións ou alegacións, quedando automáticamente elevado a definitivo polo que se procede á publicación íntegra do texto da ordenanza, en cumprimento do que se dispón no artigo 70.2 da Lei 7/1985, do 2 de abril, reguladora das bases do réxime local. A prestación do servizo de axuda no fogar realizarase por parte do Concello de Mañón de conformidade ó disposto en: - A Lei 7/1985, do 2 de abril, reguladora de Bases do réxime local - A Lei 5/1997, do 22 de xullo, de administración local de Galicia - A Lei 13/2008, do 3 de decembro, de servizos sociais de Galicia - Decreto 240/1995, do 28 de xullo, polo que se regulan os servizos sociais de atención primaria. - A Orde do 22 de xaneiro de 2009 pola que se regula o servizo de axuda no fogar. - Decreto 143/2007 do 12 de xullo polo que se regula o réxime autorización e acreditación dos programas e dos centros de servizos sociais. - A lei 39/2006, do 14 de decembro, de promoción da autonomía persoal e atención ás persoas en situación de dependencia - Real Decreto 727/2007 de 8 de xuño sobre criterios para determinar a intensidade de protección, servizos e contía das prestacións. - A Orde do 17 de decembro de 2007, da Vicepresidencia de Igualdade e Benestar, pola que se establecen os criterios para a elaboración do programa individual de atención, fixación das intensidades de protección dos servizos, réxime de compatibilidades das prestacións e xestión das prestacións económicas no sistema para a autonomía e atención á dependencia na Comunidade Autónoma de Galicia. O Servizo de Axuda no Fogar desenvolvese no termo municipal de Mañón, dentro do ámbito das competencias municipais en materia de servizos sociais, sendo a súa sede oficial as dependencias da “Casa do Concello” destinadas ós servizos sociais. O horario de atención ao público nestas dependencias municipais será de 9:00 ás 14:00 horas, en días laborais de luns a venres. O servizo de axuda no fogar ten por obxecto prestar un conxunto de atencións ás persoas no seu domicilio, dende unha perspectiva integral e normalizadora, naquelas situacións en que teñan limitada a súa autonomía persoal ou nos casos de desestruturación familiar. O servizo de axuda no fogar encadrase nos servizos sociais comunitarios básicos, que constitúen o nivel máis próximo a os/as usuarios/as e ó seu ambiente familiar e social constituíndose como un dos elementos básicos do sistema de servizos sociais. Garántese, en todo caso, o dereito do/a usuario/a á súa autodeterminación, respectando que poida gobernar e decidir a súa propia vida. Son obxectivos do servizo de axuda no fogar os seguintes: - Mellorar a calidade de vida das persoas usuarias. - Posibilitar a permanencia das persoas no seu contorno de convivencia habitual. - Favorecer e potenciar a autonomía persoal no propio domicilio - Manter, mellorar e recuperar as redes de relación familiar e social - Previr situacións de dependencia ou exclusión social - Retardar ou evitar a institucionalización - Reforzar a solidariedade e potenciar o voluntariado social 5.1.- Como norma básica, todas as accións desenvolvidas dende o servizo de axuda no fogar terán un carácter excepcional e complementario das capacidades do/a usuario/a e doutras persoas do seu ámbito inmediato. En ningún caso se prestarán atencións que o/a beneficiario/a ou a súa familia e/ou achegados poidan desenvolver por si mesmos, de xeito que se potencie ó máximo a súa autonomía.5.2.- De conformidade coa valoración técnica realizada polos servizos sociais que en cada caso correspondan, o servizo de axuda no fogar comprende as seguintes prestacións: a) Atencións de caracter persoal na realización das actividades básicas da vida diaria, tales como: - Asistencia para levantarse e deitarse. - Apoio no coidado e hixiene persoal, así como para vestirse. - Control de réxime alimentario e axuda, se é o caso, para alimentarse. - Supervisión, cando proceda, das rutinas de administración de medicamentos prescritas por facultativos. - Apoio para cambios posturais, mobilizacións, orientación espacio-temporal. - Apoio a persoas afectadas por problemas de incontinencia. b) Atencións de carácter persoal na realización doutras actividades da vida diaria, tales como: - Acompañamento fora do fogar para acudir a consultas ou tratamentos médicos, dentro do término municipal, asumindo os usuarios os gastos de transporte. - Apoio na realización de xestións necesarias ou urgentes. c) Atención das necesidades de carácter doméstico e da vivenda, tales como: - Limpeza e mantemento da hixiene e salubridade da vivenda. - Compra de alimentos e outros produtos de uso común. - Preparación dos alimentos. - Lavado e coidado das prendas de vestir. - Coidados básicos da vivenda. Este tipo de atención poderá ser facilitado en parte, se é o caso, por programas específicos de lavandería ou alimentación a domicilio. d) Atencións de carácter psicosocial e educativo: Intervencións técnico-profesionais formativas e de apoio ó desenvolvemento das capacidades persoais, á afectividade, á convivencia e á integración na comunidade así como á mellora da estruturación familiar. Con carácter non exhaustivo cítanse as seguintes: - Soporte a familias con problemas relacionais ou de atención a menores en risco de exclusión. - Asesoramento e formación de país. - Apoio na relación co seu ámbito. - Planificación e educación sobre hábitos de hixiene. - Control da alimentación e educación sobre hábitos alimenticios. Apoio á súa organización doméstica. - Apoio e orientación en cambios de dinámica familiar. - Apoio na administración do presuposto familiar. - Actividades dirixidas a fomentar a súa participación na comunidade e en actividades de lecer e tempo libre. - Axuda na adquisición e desenrolo de habilidades, capacidades e hábitos persoais e de convivencia. - Aquelas outras que se valoren tecnicamente como realizables dentro do programa. e) Préstamo de material ortopédico, cando a súa dispoñibilidade o permita: camas articuladas, colchón antiescaras e cadeiras de rodas básicamente.5.3.- Con carácter complementario, o servizo de axuda no fogar poderá incorporar, entre outros, os seguintes tipos de atención: a) Actividades de acompañamento, socialización e desenvolvemento de hábitos saudables. b) Prestación de atención a distancia mediante dispositivos de teleseguimento, teleasistencia e similares. c) Adaptacións funcionais do fogar. d) Servizo de podoloxía. e) Servizo de fisioterapia.5.4.-Poderán integrarse, ademáis, dentro do servizo de axuda no fogar, determinadas atencións e actividades que se desenvolvan fora do marco do domicilio da persoa usuaria, sempre que, dacordo coa prescrición técnica sobre o contido do servizo, incidan de maneira significativa na posibilidade de permanencia no fogar e na mellora da autonomía e a calidade de vida.5.5.- Actuacións excluídas: a) Atender a outros membros da familia ou achegados que vivan no mesmo domicilio, cando o usuario do servizo sexa unha persoa en concreto. b) Facer arranxos de certa complexidade na vivenda que requiran una formación específica. c) Limpeza da casa que non estea directamente relacionada co servizo personalizado ó usuario, sempre que este non viva só. d) Prestación do servizo fora das horas estipuladas para cada usuario. e) Funcións de carácter sanitario e, en xeral, aquelas que requiran unha formación ou especialización da que carecen os profesionais que prestan o servizo como: poñer inxeccións, tomar a tensión, colocar ou quitar sonda, subministrar unha medicación que implique certo grao de coñecemento ou especialización por parte de quen a administre, axudar ó usuario na realización de exercizos específicos de rehabilitación e mantemento. f) Todas aquelas tarefas que non se axusten ó proxecto de intervención establecido para cada caso concreto.6.1.- O servizo de axuda no fogar estará aberto a todas as persoas ou unidades de convivencia empadroadas no concello de Mañón para as que, dacordo coa valoración técnica correspondente, supoña un recurso idóneo de atención.6.2.- Darase prioridade no acceso ao servizo ás persoas que teñan un dereito recoñecido de atención dentro do sistema de autonomía e atención á dependencia, sendo posibles usuarios: - Persoas que teñen recoñecida a situación de dependencia, en aplicación do establecido na Lei 39/2006, e ás que lle fora recoñecida a dita prestación no seu Programa Individual de Atención, nos termos e coas intensidades previstas. - Persoas que teñan recoñecida unha prestación económica para seren atendidos por coidadores non profesionais no seu P. I. A., durante os períodos de respiro da persoa coidadora non profesional, nos termos sinalados na circular 15/2008 do 5 de xuño, da Secretaría Xeral de Benestar, polo que se ditan instrucións relativa á Orde do 17 de decembro, pola que se establecen os criterios para a elaboración do Programa Individual de Atención, fixación das intensidades de protección dos servizos, réxime de compatibilidades das prestacións e xestión das prestacións económicas do sistema para a Autonomía e Atención á Dependencia na Comunidade Autónoma de Galicia.6.3.- Son potenciais usuarios do servizo de axuda no fogar por libre concorrencia como prestación básica do sistema de servizos sociais: - Persoas maiores con déficits de autonomía, especialmente cando carezan de apoio persoal no seu contorno inmediato e que con esta axuda poidan continuar vivindo no seu fogar. - Persoas con minusvalidez ou con discapacidade, afectadas por unha lesión, enfermidade física, mental ou por outros motivos precisen axuda e que a axuda no fogar lles poida favorece-la súa autonomía. - Menores ós que haxa que coidar ou atender por ausencia dos pais ou titores ou cando estes, por circunstancias provisionais de enfermidade ou outros motivos suficientemente xustificados, non poidan exerce-las súas funcións axeitadamente, sempre e cando non se deban tomar outras medidas legais en defensa dos dereitos dos menores. - Colectivos específicos que presenten situacións de risco e exclusión social, ou teñan alto risco de padecelas. - Outras situacións que a xuízo do/a traballador/a social se estimen como de verdadeira necesidade e xustifiquen a implantación do servizo. Non poderán ser usuarios/as do servizo: - As persoas que poidan beneficiarse dun servizo similar por parte dunha entidade (MUFACE, ISFAS, ONCE.) - As que presentes un estado de deterioro físico e /ou psicolóxico tal que provoque unha valoración técnica de internamento asistido en centro residencial.6.4.- Ás adxudicacións do servizo aplicaráselle o límite que necesariamente se desprenda de criterios de dispoñibilidade orzamentaria. As persoas usuarias do servizo, no marco dos dereitos que con carácter xeral se lle recoñecen na lexislación aplicable sobre servizos sociais e se é o caso, sobre o procedemento administrativo común, terán dereito: · A ser tratadas con respecto e dignidade. · A recibir unha atención adaptada as súas necesidades, coa calidade e duración prescritas en cada caso. · A coñecer a organización e o regulamento do servizo. · Ó tratamento confidencial dos seus datos dacordo co disposto na Lei orgánica 15/1999, do 13 de decembro, de protección de datos de carácter persoal. · Á permanente información sobre o estado de tramitación da súa solicitude, así como a recibir información sobre as modificacións sobrevidas durante a prestación do servizo. · A presentar queixas e suxestións ó persoal coordinador do servizo sobre o desenvolvemento da súa prestación, e facer as reclamacións correspondentes. · A darse de baixa do servizo por propia vontade. Ademáis dos deberes que figuran no art.7 da Lei 13/2008 do 3 de decembro, de Servizos Sociais de Galicia, as persoas usuarias terán os seguintes deberes: · Cumprir coas condicións do servizo, facilitando a execución das tarefas ó persoal a cargo e ó resto de profesionais relacionados co servizo, e poñer á súa disposición os medios materiais necesarios. · Colaborar co servizo en función das súas capacidades e nos termos acordados en cada caso. · Respectar a dignidade personal e profesional das persoas que presten o servizo, así como os límites das súas obrigas laborais. · Informar dos cambios das circunstancias persoais, familiares e económicas que puidesen dar lugar á modificación, suspensión ou extinción do servizo. · Participar no pagamento do servizo nos termos que se estableza na súa norma reguladora. · A comunicar, en circunstancias ordinarias e previsibles, con dez días de antelación, a ausencia do domicilio que puidese impedir a prestación do servizo. Non se permitirán cambios nos horarios ou nas tarefas sen previa autorización do traballador/a social de atención primaria. No desenvolvemento da prestación deste servizo intervirán, nun primeiro nivel, os/as traballadores/as sociais dos servizos sociais de atención primaria ou de base, que desempeñan un labor de carácter técnico en coordinación cos/coas profesionais do propio equipo ou en colaboración con outros servizos ou programas que pertenzan a servizos sociais ou a outros servizos de protección social. Nun segundo nivel intervirán os/as auxiliares de axuda no fogar como profesionais que se encargan da execución do proxecto de intervención, que prestan atención directa nos domicilios. O proxecto poderá estar apoiado por persoal voluntario. a) Traballador/a social de atención primaria: - Programación e organización xeral do servizo. - Difusión do servizo. - Recepción da demanda e valoración das necesidades deacordo co baremo establecido. - Realización das visitas domiciliarias necesarias tanto para a valoración como para o seguimento. - Elaboración de informes sociais e proposta de concesión ou denegación, así como de modificacións. - Deseño do proxecto individualizado de intervención e acordo do servizo co usuario. - Elaboración do plan de traballo asignado ó/á auxiliar. - Seguimento e supervisión do proxecto de intervención. - Coordinación do resto dos profesionais intervintes, tanto da entidade local como de entidades externas. b) Auxiliares de axuda no fogar: - Realización das tarefas establecidas no plan de traballo e respectar as normas do servizo. - Colaboración co traballador/a social no seguimento e avaliación do servizo. - Participar no plan de formación continua do Departamento de Servizos Sociais e do Concello de Mañón. - Favorecer a participación do/a usuario/a e non substituílo naquelas funcións que poida desenvolver por sí mesmo/a. - Acompañamento médico e realización de xestións. c) Educador/a familiar, psicólogo/a, podólogo/a, fisioterapeuta, animador/a sociocultural, persoal sanitario, entre outros, levando a cabo as funcións específicas segundo o plan de traballo establecido. d) Voluntariado: compañía e acompañamento en actividades de lecer, realización de xestións, reforzo escolar e calquera outra actividade acordada polo/a profesional responsable do servizo. O acceso ó servizo producirase a través dos servizos sociais comunitarios, dacordo coas seguintes modalidades: 10.1.- O acceso ó servizo será directo para persoas que, tendo recoñecida a situación de dependencia, se lles asigne a axuda no fogar na correspondente resolución de Programa Individual de Atención, consonte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, así como á Orde do 17 de decembro de 2007 pola que se establecen os criterios para a elaboración do programa individual de atención, fixación das intensidades de protección dos servizos, réxime de incompatibilidades das prestacións e xestión das prestacións económicas. As persoas dependentes valoradas que, polo calendario oficial de implantación, teñan dereito á prestación pola vía de acceso directo do sistema da dependencia (PIA con posible asignación de servizos de axuda no fogar), non poderán acceder polo sistema de libre concorrencia.10.2.- Para as persoas que non teñan o recoñecemento da situación de dependencia, ou non lles asista o dereito de acceso efectivo ó catálogo de servizos de atención á dependencia segundo o calendario de implantación do sistema, o acceso ó servizo, previa prescrición técnica favorable dos servizos sociais de atención primaria, resolverase en réxime de libre concorrencia dacordo cos criterios establecido neste regulamento 10.3.- De igual maneira á expresada no apartado anterior procederase nas situacións nas que a problemática principal estea relacionada con aspectos convivencias e socio-educativos.10.4.- Nos supostos recollidos nos apartados 2 e 3 deste artigo empregarase o baremo contido no anexo II, no cal ademáis dos posibles déficits de autonomía, se valoren factores de carácter persoal e socio-familiar, o apoio social, a situación da vivenda e outros que dificulten obxectivamente a normalización social e a calidade de vida.10.5.- Acceso por urxencia sobrevida: A alta deberá producirse nun prazo inferior a 48 horas. A duración non superará os 3 meses salvo prescrición técnica debida e motivada. Transcorrido o prazo (3 meses) para manter a alta no servizo, deberá cumprir as condicións requiridas para a libre concorrencia ou acceso directo, segundo o caso. A súa xustificación estará motivada por: - Presentarse a necesidade de forma imprevista - Situacións de alto risco. - Enfermidade grave(se o beneficiario non ten familiares) - O falecemento do cónxuxe ou doutra persoa que se estea facendo cargo do beneficiario. - Outras causas semellantes 11.1.- A intensidade do servizo determinarase, con carácter xeral, en horas mensuais de atención.11.2.- A intensidade do servizo de axuda no fogar para as persoas atendidas no marco do sistema de autonomía persoal e atención á dependencia estará predeterminada no seu programa individualizado de atención. A súa aplicación horaria será flexible e conforme co proxecto de intervención (anexo III), de maneira que, cando menos, se garanta a cobertura das necesidades de atención de carácter persoal na realización das actividades básicas da vida diaria, todos os días da semana (incluíndo domingos e festivos). Cando a persoa usuaria manifeste o desexo de dispoñer de menos horas do mínimo do intervalo que marca a lei para o seu grao e nivel, ou así se acorde entre a persoa usuaria e o seu/súa traballador/a social, deberá facerse constar por escrito e será engadido ao seu expediente.11.3.- As persoas que accedan ó servizo de axuda no fogar en libre concorrencia ou por urxencia sobrevenida a temporalidade e a intensidade virá prescrita polos Servizos Sociais comunitarios e definida no seu proxecto de intervención (anexo III). O servizo prestarase, con carácter xeral de luns a venres, cun máximo de dúas horas diarias, no horario comprendido entre as 9:00 e as 15:00 horas. En calquera caso, en situacións excepcionais, e previo informe social do/a traballador/a social, poderase ampliar tanto os días como as horas e o horario de prestación do servizo.12.1.- No acceso directo ó servizo para as persoas usuarias con dependencia valorada, a resolución relativa ó programa individualizado de atención, terá a consideración de resolución de asignación e incorporación ó servizo. Neste suposto so terán que presentar a documentación necesaria e que non estea en poder dos servizos sociais municipais.12.2.- No acceso por libre concorrencia o procedemento iniciarase por instancia de parte, de conformidade cos principios xerais recollidos na Lei 30/1992 de 26 de novembro de Réxime xurídico das Administracións e do Procedemento Administrativo común. Cando circunstancias debidamente acreditadas no expediente así o xustifiquen, o procedemento de acceso ó servizo poderá iniciarse de oficio. Os solicitantes poderán dirixirse ós servizos sociais municipais, onde se lles facilitará o modelo de solicitude normalizada (Anexo I), que xunto coa documentación esixida se presentará no Rexistro Xeral do Concello, asinada polo solicitante do servizo ou pola persoa que o represente. Así mesmo, o traballador/a social proporcionará información personalizada, gratuíta e confidencial relacionada coa demanda do servizo e as súas condicións e, no caso de necesidade, ofrecerá apoio para que tanto a solicitude como a documentación a presentar se realice de forma adecuada.12.3.- A documentación a achegar coa solicitude é a seguinte: - Fotocopia do DNI do solicitante ou calquera outro documento oficial acreditativo da súa identificación. No caso de que a persoa solicitante actúe a través de representante deberá presentar: copia compulsada da sentencia de incapacitación legal e nomeamento de titor/representante legal; se é o caso, fotocopia compulsada do DNI/NIE/pasaporte da persoa que teña dita representación. - Fotocopia compulsada do libro de familia, no caso de menores de idade. - Fotocopia da tarxeta sanitaria - Informes das condicións de saúde, facendo mención das medidas preventivas a ter en conta, de ser o caso. - De ser o caso, certificado/s de minusvalía emitido polo Equipo de Valoración e Orientación de minusvalideces (EVO) ou resolución do grao e nivel de dependencia, e ou do Programa Individual de Atención (PIA). - Xustificante dos ingresos da unidade familiar, entendendo por tal, o solicitante, cónxuxe ou parella de feito, ascendentes, e fillos menores de 25 anos ou maiores deste idade con discapacidade, que dependan economicamente do solicitante - Certificado de todos os ingresos procedentes de pensións. - Fotocopia da última declaración da renda e patrimonio, en caso de ter obrigación de facela. De non ser así, solicitarán un certificado negativo de Facenda. - Xustificantes dos rendementos mobiliarios e inmobiliarios do último ano, se é o caso. - Certificado do INEM acreditativo de estar en situación de desemprego e de percepción ou non, de prestacións de ser o caso. - Xustificante das percepcións doutras prestacións sociais, de ser o caso - Certificado/s de bens inmobles da súa titularidade (rústica e urbana), de tódolos membros da unidade familiar de convivencia xunto cos últimos recibos pagados. - De ser o caso, contrato de aluguer da vivenda ou xustificante do préstamo hipotecario, e último recibo vencido. - Declaración responsable de non ter dereito a recibir un servizo similar doutra entidade (ONCE, MUFACE, ISFAS.) ou de ser o caso, documento que acredite a denegación do mesmo. - Autorización do/a solicitante para a domiciliación bancaria do cobro do prezo que se estableza. - Outros que lle poidan ser requiridos coa finalidade de acreditar a súa situación de saúde, familiar, social e económica.12.4.- O persoal da unidade técnica de Servizos Sociais recabará de oficio, por si mesma, a través doutros departamentos municipais ou extramunicipais información relativa ó cumprimento dos requisitos de empadroamento 12.5.- Respecto das solicitudes con documentación incompleta formuladas por persoas que cumpran todos os requisitos para solicitar o servizo, os solicitantes serán requiridos para que, no prazo máximo de 10 días hábiles subsanen tales deficiencias, co apercibimento de que se non o fixeran, o expediente será arquivado sen más trámite. So en casos extraordinarios que requiran unha intervención urxente, especificamente valorados como tales no informe social realizado polos servizos sociais, poderá tramitarse e resolverse unha solicitude na que falte algún dos documentos a emitir polas Administracións Públicas, co compromiso expreso de aportalo no prazo máis breve posible.12.6.- Desde os servizos sociais municipais, o traballador social trala visita efectuada ó domicilio do solicitante do servizo, elaborará un informe social con caracter de ditame técnico, no que se considerarán as circunstancias de necesidade ás que se refire o presente regulamento, así como a aplicación do baremo (ANEXO II), contido no mesmo e a elaboración do proxecto de intervención (ANEXO III) O prazo para emitir o citado informe será de trinta días hábiles a contar desde o seguinte ó da presentación de toda a documentación. No dito informe, en función do cumprimento ou non dos requisitos e da dispoñibilidade ou non de prazas vacantes, deberá propoñerse a conveniencia ou non da alta no servizo, ou ben da incorporación á lista de espera, ocupando o posto en función da puntuación obtida. Así mesmo recollerá: - Valoración da situación persoal, socio-económica e familiar. - Puntuación obtida tras a aplicación do baremo - Proposta de resolución, que no caso de ser favorable á demanda, deberá incluír o plan de coidados e a achega económica do usuario. - Causas de denegación, de ser o caso. - Número de orde na lista de espera, de ser o caso, con explicación da dita proposta. - Cantos outros extremos estime convenientes. Os interesados poderán, en calquera momento do procedemento anterior ó trámite de audiencia, presentar alegacións e achegar documentos ou outros elementos de xuízo. Uns e outros teranse en conta polo órgano competente ó redactar a correspondente resolución.12.7.- A alcaldía ou concelleiro delegado á vista das solicitudes e da valoración técnica emitida, resolverá cada unha delas. A resolución deberá producirse no prazo máximo de tres meses dende a data de entrada da solicitude no Rexistro Municipal, o mencionado prazo suspenderase cando se requira a subsanación das solicitudes polo tempo que medie entre a notificación e o seu cumprimento ou, no seu defecto, o transcurso do prazo concedido e no resto dos supostos previstos no artigo 42 da Lei 30/1992, do 26 de novembro, que resulten de aplicación. Transcorrido o prazo previsto no apartado anterior sen que se adoptara resolución expresa e sen prexuízo da obriga de resolver, poderase entender desestimada a solicitude a efectos de permitir ó interesado a interposición do recurso potestativo de reposición ou contencioso administrativo. En caso de resolución positiva, a mesma terá a consideración de orde de alta no servizo e será necesaria a sinatura de acordo de servizo (ANEXO IV) entre o usuario e a entidade prestadora. Se non existira dispoñibilidade, a solicitude pasará a integrar a lista de espera cunha orde de prioridade que virá determinada pola puntuación que obtivera na aplicación do baremo elaborado para a concesión do servizo. A dita resolución notificarase aos/ás interesados/as, cos requisitos e nos termos sinalados polos artigos 58 e 59 da lei 30/1992, de 26 de novembro. No caso de existir entidade xestora allea ao concello notificaráselle tamén a resolución, caso de ser favorable á inclusión no servizo. O/a Usuario/a asinará o documento de domiciliación bancaria para que lle sexa efectuado o cobro do servizo prestado, caso de desexalo. A alta no servizo deberá realizarse nun prazo máximo de quince días contados dende a notificación da resolución de alta. No caso de que, por causas imputables ó solicitante, non se poida producir a mesma no prazo indicado teráselle desistido da súa petición. O concello terá coñecemento en todo momento da xestión do servizo, ben a través dos/as traballadores/as sociais propios, que en todo caso farán o seguimento do mesmo, ben a través da información subministrada polos/as traballadores/as sociais da empresa xestora e a supervisión que desta fagan os/as técnicos/as municipais. O contido da prestación, así como o tempo asignado, poderá ser modificado en función das variacións nas circunstancias que deron lugar á concesión inicial, así como pola dispoñibilidade de medios do servizo, mediante o procedemento descrito anteriormente. A prestación do servizo de axuda no fogar regularase polas seguintes normas, que deberán respectar tanto o beneficiario/a e as persoas do seu entorno coma os profesionais ou voluntarios que interveñan no mesmo: - O/a auxiliar non traballará no domicilio en ausencia do/a usuario/a. Isto será de aplicación tamén no caso dos/as voluntarios/as. - A actuación do/a traballador/a de axuda no fogar e, de ser o caso, dos voluntarios, axustarase estrictamente ó proxecto técnicamente establecido. - A relación será directa co concello e non co usuario/a. - Calquera queixa ou suxestión que os prestadores do servizo reciban do usuario deberán poñela en coñecemento do/a técnico/a responsable. - Cando por calquera circunstancia fose necesaria realizar un cambio no horario ou unha substitución poderá realizarse sen intervención ningunha do usuario, estando vixente igualmente o contrato. - A atención establecida non pode interferir ou limitar o dereito do/a beneficiario/a á súa intimidade. En consecuencia, o/a traballador/a familiar non poderá acompañarse de ningunha persoa allea ao servizo cando acceda ao seu traballo, e gardará en todo momento o respecto e sixilo profesional sobre os casos asignados; así mesmo, o/a usuario/a deberá gardar o debido respecto ó/á traballador/a, non inmiscuíndose na súa intimidade. - Serán de conta do/a usuario/a todos os gastos de productos de limpeza, comida, aseo., podendo valorarse, non obstante, a xestión dunha axuda económica por tales conceptos en casos especiais, axuda que se levará a cabo a través doutros programas sociais xestionados polo concello (emerxencia social ou outros), non tendo en ningún caso a consideración de prestación do servizo de axuda no fogar. - Ó/á traballador/a familiar non lle está permitido recibir en custodia diñeiro, xoias nin obxecto ningún. Así mesmo deberá rexeitar calquera doazón, (ben sexa en diñeiro ben calquera outra) efectuada polo/a usuario/a ou persoa achegada. - O/a traballador/a familiar non dará o seu teléfono o usuario. - O/A traballador/a familiar non disporá das chaves de ningún domicilio, excepto cando as condicións do caso así o esixan e sempre co consentimento do responsable técnico directo do servizo e, por suposto, a demanda do usuario, autorizándoo por escrito. - Os usuarios/as absteranse en todo momento de facer comentario algún acerca da vida persoal ou modo de actuar da traballadora (ou familia), podendo ser este motivo suficiente para causarlle a baixa inmediata no servizo. - Cando suceda unha situación deste tipo que derive nunha desacreditación do/a traballador/a familiar, a persoa responsable do servizo comunicaralle a baixa persoalmente. - Queda a criterio do persoal técnico do Servizo de axuda no Fogar o reforzar con persoal de apoio (outro/a traballador/a máis, voluntariado, etc.) ao traballador/ra familiar asignado/a para o caso nese momento. - Cando o usuario/a non se atope no domicilio no horario fixado para a súa atención, o/a traballador/a familiar non ten obriga de permanecer á espera. - Cando un usuario/a queira modificar algún aspecto do seu contrato deberá acudir ao/á responsable do Servizo de Axuda no Fogar a efectos de formulación dun novo. - En xeral, o servizo de axuda no fogar non realizará tarefas de: · Limpeza de portais e escaleiras comunitarias. · Labores de xardín e horta · Alimentación e aseo de animais e en concreto todas aquelas que non sexan de verdadeira necesidade para as persoas atendidas. Non obstante esta valoración realizarase sempre individualmente atendendo as circunstancias persoais da persoa atendida. · Labores que non vaian dirixidas ao beneficiario/a do servizo. - Entregarase a cada usuario copia do presente regulamento. O/A traballador/a social de atención primaria garantirá, mediante a coordinación cos/coas auxiliares así como mediante visitas domiciliarias, a supervisión do servizo, que será realizada sempre que as circunstancias a fagan necesaria e, como mínimo, cunha periodicidade de dous meses. Da supervisión realizada quedará constancia no correspondente expediente individual. Mediante esta supervisión revisarase e axustarase, se fose o caso, o contido das prestacións expresado no proxecto de intervención e acordo do servizo. En caso de necesidades orzamentarias ou do propio SAF poderase proceder a unha modificación no número de horas concedidas a cada usuario/a. Preaviso con antelación de 5 días, agás caso de indisposición imprevista que será comunicada coa maior brevidade posible, con indicación da causa do cambio ou substitución e duración deste. Visita do traballador/a social ao domicilio do usuario e presentación da auxiliar con indicación concreta das tarefas a realizar. - Facilitar unha copia da queixa ó usuario - Remitir orixinal ó Servizo de Inspección no órgano correspondente. O/a traballador/a social de atención primaria, mediante visita domiciliaria, estudará e valorará o caso, coa posterior elaboración do informe de incidencias e emerxencias e as medidas adoptadas para a súa solución. O informe será incorporado ao expediente individual do usuario/a. - Renuncia da persoa usuaria. - Cambio do PIA ou do proxecto de intervención que implique o cambio de asignación de recurso e a súa incompatibilidade co SAF. - Traslado definitivo da súa residencia a outro concello. - Falecemento da persoa usuaria. - Incumprimento dos deberes e obrigas establecidos no presente regulamento, ou das condicións establecidas no contrato de prestación do servizo. - A falta do pagamento do servizo durante dous meses consecutivos. - Desaparición das causas que motivaron a prestación do servizo. - Superación dos tres meses da suspensión temporal. - Baixa no padrón municipal de habitantes. - Ingreso en centro residencial. - Falta de colaboración do/a usuario/a ou a familia para acadar os obxectivos fixados. - Cando o Concello de Mañón non poida seguir prestando o servizo por dificultades de financiamento ou outras. - Estancia temporal no domicilio de familiares ou achegados ou ausencia temporal do domicilio por un máximo de tres meses, acreditando as causas que motivan a dita ausencia. - Modificación temporal das causas que motivaron a necesidade do servizo: poderá suspenderse o servizo en tanto persista o cambio de circunstancias causante da suspensión, coa excepción das prazas vinculadas a un dereito exercido dentro do sistema da autonomía e atención a dependencia, suposto no que se estará ó disposto na normativa reguladora. En caso de necesidades orzamentarias ou do propio SAF poderase proceder a unha modificación do número de horas concedidas a cada usuario/a. Será necesario o informe previo xustificativo do/a traballador/a social dos Servizos Sociais de Atención Primaria. O servizo de axuda no fogar financiarase con cargo ó orzamento municipal, coas achegas doutras administracións e maila achega dos usuarios/as. A achega económica dos usuarios estará regulada a través de ordenanza fiscal local de acordó co establecido no art.17 da Orde do 22 de xaneiro de 2009, reguladora do servizo de axuda no fogar para a Comunidade Autónoma de Galicia. - No caso de que a capacidade económica da persoa usuaria sexa igual ou inferior ó Indicador Público de Rendas de Efectos Múltiples (IPREM), quedará exenta da obriga de participar no custo do servizo. - En ningún caso a contribución económica da persoa usuaria poderá ser superior ó 65% do custo efectivo que o servizo prestado teña para a entidade local titular deste. Para todo o non previsto na presente Ordenanza, aplicarse o establecido na Orde do 22 de xaneiro de 2009, pola que se regula o servicio de axuda no fogar. Facúltase ós Servizos Sociais municipais, previo informe da Alcaldía e/ou do/a concelleiro/a delegado/a para resolver aquelas cuestións que relacionadas co SAF poidan presentarse, e non estean recollidas expresamente no presente Regulamento. O presente regulamento derroga a ordenanza reguladora do servizo de axuda no fogar, publicada no boletín 298, de 30 de decembro de 1999. O presente regulamento surtirá efectos a partir da alta da súa publicación integra no BOP e manterá a súa vixencia ata que se aprobe a súa modificación ou derrogación. D/Dª………………. DNI nº. Data de nacemento……….…. Domicilio. Teléfono. SOLICITA A prestación do Servizo de Axuda no Fogar, conforme á normativa Municipal de aplicación. En Mañón, a. de. de. Asdo. SR. ALCALDE-PRESIDENTE DO CONCELLO DE MAÑÓN (modalidade de prestación básica de servizos sociais de atención primaria) FACTOR-1: AUTONOMÍA PERSOAL (máximo total 40 puntos) O valor asignado en función da falta de autonomía das persoas será o que se deduza da valoración realizada polos órganos oficiais competentes para a valoración da discapacidade e do grao de dependencia. As persoas dependentes valoradas que polo calendario oficial de implantación teñan dereito á prestación pola vía de acceso directo do sistema da dependencia (PIA con posible asignación de servizos de axuda no fogar), non poderán acceder polo sistema de libre concorrencia. A asignación de valor en función do factor “autonomía persoal” realizarase de acordo coa seguinte táboa: TÁBOA DE EQUIVALENCIAS PARA A VALORACIÓN DO NIVEL DE AUTONOMÍA PERSOAL FACTOR-2: APOIO SOCIAL (máximo total 20 puntos) A persoa vive soa e carece de familiares e/ou redes distintas de apoio (20 puntos) A persoa vive soa, carece de familiares e só ten apoio do contorno veciñal ou outras redes (18 puntos) A persoa convive con persoa sen capacidade para atendelo (ata 12 puntos): Cunha persoa maior de 70 anos (3 puntos) Cunha persoa con discapacidade ou dependencia (3 puntos) Cunha persoa que carece de tempo (3 puntos) Con incapacidade para organizarse (3 puntos) Os familiares néganse a atendelo/a aínda que teñan posibilidades (8 puntos) Vive só/soa pero hai familiares con posibilidade de atendelos no mesmo concello ou a menos de 20 km (5 puntos) Está ben atendido (0 puntos) Total puntos apoio social:…………………. FACTOR-3: SITUACIÓN FAMILIAR/SOCIALIZACIÓN MENORES (máximo total 20 puntos) 3.1. Conflito (máximo total 4 puntos) Cun membro xerador de conflito de nivel moderado (1 punto) Cun membro xerador de conflito de nivel grave (2 puntos) Con máis dun membro xerador de conflito de nivel moderado (3 puntos) Con máis dun membro xerador de conflito de nivel grave (4 puntos) 3.2. Limitacións de rol (máximo total 2 puntos) Familias nas que ambos proxenitores ou titores teñan importantes limitacións físicas ou psíquicas para proporcionar unha axeitada atencións aos menores (2 puntos) 3.3. Monoparentalidade (máximo total 2 puntos) Familias monoparentais que por distintas circunstancias (saúde, traballo, idade avanzada.) non poidan atender aos menores (2 puntos) 3.4. Habilidades parentais (máximo total 2 puntos) Familias con escasas habilidades parentais (carencia de hábitos alimenticios, aseo persoal, administracións do orzamento, ausencia de roles, organización.) (2 puntos) 3.5. Número de menores (máximo total 10 puntos) Un menor (3 puntos) Dous menores (5 puntos) Tres menores (7 puntos) Catro ou máis menores (10 puntos) Total puntos situación familiar/socialización menores:……………. FACTOR-4: OUTROS ASPECTOS SOCIAIS (máximo total 20 puntos) 4.1. Vivenda (total 10 puntos) Non hai luz eléctrica (1 punto) Non hai auga corrente (1 punto) Non posúe WC (1 punto) Non posúe cuarto de baño completo (1 punto) Non ten neveira (1 punto) Non ten quentador (1 punto) Non ten lavadora (1 punto) Non reúne condicións mínimas de hixiene/habitabilidade (1 punto) Existen barreiras arquitectónicas no interior da vivenda (1 punto) Existen barreiras arquitectónicas no exterior da vivenda (1 punto) 4.2. Integración no contorno (total 10 puntos) Situación de illamento ou de rexeitamento (10 puntos) Ausencia de relacións sociais (6 puntos) Existen escasas relacións coas persoas do contorno (4 puntos) Integración axeitada no contorno (0 puntos) Total puntos outros aspectos sociais:……………………. TOTAL XERAL:………………………. Antecedentes relevantes: 2.-Atención a prestar Días da semana Tipo de servizo a prestar Perfil dos/as profesionais Outros servizos: 3.-Existencia doutros Servizos/Apoios prestados a Domicilio Existencia: Servizos/apoios: Nº de horas semanais: 4.-Obxectivos Específicos e Tarefas que se propoñen Obxectivos do servizo proposto: Tarefas a realizar: 5.-Periodicidade do Seguimento (mínimo bimensual) Técnico responsable: Asdo.: Acordo de Servizo Reunidos en. o día. dunha parte …………….…….…………….……………con DNI: …………….……… E doutra., en calidade de Traballador/a Social responsable do servizo de axuda no fogar do Concello de Mañón. ACORDAN: 1. Que o Concello de ______________ ou entidade prestadora. prestará o Servizo de Axuda no Fogar (SAF), á persoa arriba citada, dende o día _______ do _________ de 20__. 2. Que a prestación do Servizo de Axuda no Fogar se realizará por un prazo de ___________________________, con posibilidade de prórroga segundo valoración técnica do departamento de Servizos Sociais/da entidade prestadora acreditada 3. Que o SAF se levará a cabo os días da semana ______________________, en horario de________________; por un total de ____ horas semanais.4. Que atendendo á Orde do 22 de xaneiro de 2009 que regula o servizo de axuda no fogar, á Ordenanza Fiscal municipal que regula as taxas do SAF, e á aplicación do baremo que corresponde, a persoa usuaria comprométese a achegar __________ euros mensuais como contribución ao custo do servizo.5. Que a persoa usuaria acepta domiciliar o aboamento da taxa do SAF establecido, na entidade bancaria da súa elección, no número de conta autorizada para tal efecto, ou aboar a cantidade correspondente na conta bancaria do Concello de Mañón.6. Que, de acordo co proxecto de intervención establecido para o caso, as actividades que se fixan inicialmente para o desenvolvemento do SAF son as seguintes:  Atencións de carácter persoal  Atencións de carácter apoio psico-social  Atencións de carácter doméstico  Atencións de carácter socio-educativo  Atencións de carácter técnico e complementario 7. Que as tarefas que se fixan inicialmente para o desenvolvemento do SAF, e que serán levadas a cabo polo persoal auxiliar do servizo serán as seguintes: 8. Que, así mesmo, a persoa usuaria, a súa familia ou persoas achegadas se comprometen a levar a cabo as seguintes tarefas: 9. Que as modificacións que puidese haber nas condicións inicialmente estipuladas neste acordo, deberán ser recollidas nun documento novo asinado pola persoa usuaria e a persoa responsable do SAF, sendo anexadas ao acordó orixinal.10. Que o servizo se prestará atendendo ás condicións reguladas na Orde de o Servizo de Axuda no Fogar e no regulamento municipal sobre o SAF, onde están recollidas os dereitos e obrigas da persoa usuaria, baixas temporais e causas de extinción. Ambas partes dan a súa conformidade ao presente acordo de prestación do SAF, e asínano Mañón, …… de ………………………………. de 200…. A persoa usuaria O/a traballador/a social …………………………………….……………………………………………………… DNI núm.: ……….………….… Domicilio……………………………………………………………C. P…….………… Teléfono…………………………………. EXPOÑO: Que son beneficiario/a do Servizo de Axuda no Fogar do Concello de Mañón dende a data…………………………………., e, por mor de ……………………………………………………….……………….……. SOLICITO: A baixa no Servizo de Axuda no Fogar. Mañón, ………. de………………………. de ………. Asdo. SR. ALCALDE DO CONCELLO DE MAÑÓN” Mañón, 12 de agosto de 2010. O ALCALDE. Asdo. Alfonso Balseiro Gómez